b"\n_START_ARTICLE_\nCa\xc3\xafnites\n_START_SECTION_\nEvangeli dels ca\xc3\xafnites\n_START_PARAGRAPH_\nL'anomenat Evangeli de Judes \xc3\xa9s realment l'evangeli de la secta gn\xc3\xb2stica dels ca\xc3\xafnites. S\xc3\xb3n esmentats per Ireneu de Li\xc3\xb3, cap a l'any 180, i en el seg\xc3\xbcent segle per Epifani de Salamina i per un an\xc3\xb2nim atribu\xc3\xaft a Tertul\xc2\xb7li\xc3\xa0. Els ca\xc3\xafnites es diuen aix\xc3\xad perqu\xc3\xa8 veneren Ca\xc3\xadn com un \xc3\xa9sser d'origen celestial, mentre que menyspreen al seu germ\xc3\xa0 Abel per la seva debilitat. Tamb\xc3\xa9 manifesten la seva admiraci\xc3\xb3 per Esa\xc3\xba, Cor\xc3\xa8, els habitants de Sodoma i, tamb\xc3\xa9 per Abraxas; en general, per tots aquells que a l'Antic Testament apareixen enfrontats al D\xc3\xa9u creador, que per a ells no \xc3\xa9s el veritable D\xc3\xa9u, sin\xc3\xb3 un personatge ang\xc3\xa8lic de jerarquia inferior. Ireneu diu que defensaven cadascun dels pecats t\xc3\xa9 un \xc3\xa0ngel al seu costat, i que el que comet un pecat descarrega en aquest \xc3\xa0ngel tota la responsabilitat. I que si se sap aix\xc3\xb2 es t\xc3\xa9 el coneixement perfecte._NEWLINE_Amb aquests antecedents no \xc3\xa9s d'estranyar que posessin el seu evangeli sota el nom de Judes. Sobre Jesucrist semblen haver tingut diferents interpretacions, ja que alguns d'ells creuen que Judes va entregar Jes\xc3\xbas perqu\xc3\xa8 aquest volia destruir la Veritat. Altres, en canvi, agraeixen a Judes el que va fer, perqu\xc3\xa8 amb la seva acci\xc3\xb3 va frustrar l'acci\xc3\xb3 de les pot\xc3\xa8ncies espirituals que volien impedir la Passi\xc3\xb3 de Jes\xc3\xbas i la salvaci\xc3\xb3 del g\xc3\xa8nere hum\xc3\xa0."